《禁林宴会之什》
宋代·柴成务

内署延宾宴玉堂，紫闱深启会琳琅。
云霏宝额题宸翰，金错瑶编勒御章。
盘荐异羞罗彩翠，盏颂醇醴湛清光。
柳当朱槛春先到，日过花砖影渐长。
吟客尽容窥绮阁，栖禽应许托雕梁。
观荣共乐文明代，惟愿登歌颂圣皇。

作者简介：（934—1004）宋曹州济阴人，字宝臣。太祖乾德六年进士。授峡州军事推官。太宗朝累任监司，有能名。以光禄少卿使高丽，高丽人皆信服。淳化中召拜司封郎中、知制诰。真宗即位，迁给事中，历知梓、青、扬州。官终判尚书刑部。